Abismoj

Abismoj estas la unua romano de Jean Forge originale verkita en Esperanto en 1923  Stojan, Petro 1929 : Bibliografio de Internacia Lingvo 4864-4865, paĝo 408 . Ĝi estas eldonita 149-paĝa en la jaro 1923 ĉe eldonejo Ferdinand Hirt und Sohn en Lepsiko. Fondumo Esperanto-säätiö el Helsinko aperigis represon en 1973.

Jam en 1924, aperis finna traduko "Kuiluja" de Aini Setälä.

 Enhavo 

La romano priskribas kaj profunde analizas animkonfliktojn. Jam aperas la plej granda forto de la Forge-aj verkoj, la originala formo, la figuroj mem parolas pri si kaj pri siaj problemoj; la formo kaj la inventema rakontmaniero donas al tiu verko gravan signifon en la Esperanta literaturo.

La verko estas surprize moderna, laŭ enhavo kaj laŭ strukturo - kaj pro tio apartenas al la plej gravaj prozaj Esperanto-verkoj el la unua duono de la 20a jarcento. Parolas ĉefe ne la aŭtoro, sed la protagonistoj, kiuj priskribas siajn celojn, agojn, sentojn, turmentojn... kaj fiaskojn.

eta|Kovrilpaĝo de la eldonaĵo 1973.
Ernesto Muŝko malbone kondutis kaj elspezis sian havaĵon. Savrimedo ekaperas: edziĝi je Halino Borki, la sola filino de riĉa najbaro, kiu pro enuo kaj amsoifo unue akceptas lian proponon. Mateo Ardo, orfo, estas edukita kun Zonjo, kaj ili fianĉiĝis. Sed Mateo hazarde, alveninta ĉe S-ro Borki, plaĉas al lia filino kaj estas preskaŭ delogata de ŝi. Muŝko malespere bruligas sian domon, dum Mateo sukcesas forsavi sin el la peka pasio por reiri al sia unua amo.

 Ĉefroluloj 
Ernesto Muŝko, bienposedanto en Karlovo.

Halino Borki, filino de najbara bienposedanto en Nivi.

Mateo Ardo, artpentristo.

Zonjo Biringo, lia fianĉino.

 Recenzoj 

 Adapto por teatro 
La romano estis adaptita fare de Arno Lagrange por teatro sub titolo Trajna sonĝo kaj proponita por internacia surscenigo por la 72a UK 1987 en Varsovio en 1987. La surscenigo tamen ne efektiviĝis.

Referencoj

 Vidu ankaŭ 
Listo de Esperantaj romanoj

 Eksteraj ligiloj 

 Viva, vigla, klasikaĵo. Recenzo fare de Sten Johansson.  Ankaŭ legebla ĉe la Katalogo de UEA.
 Bibliografio. Recenzo fare de Jobo (Julio Baghy) originale aperinta en Literatura Mondo julio 1923 p140.  Ankaŭ legebla ĉe Katalogo de UEA.
 Enciklopedio de Esperanto/A en sia originala formo en la Interreto
 Katalogo de Biblioteko Hippolyte Sebert 
 Katalogo de Esperantomuzeo kaj Kolekto por Planlingvoj
 Katalogo de Heredaĵbiblioteko Hendrik Conscience 
 Katalogo "Erfgoedbib" en LibraryThing

Kategorio:Verkoj el la originala esperantlingva literaturo
Kategorio:Esperantlingvaj romanoj
Kategorio:Esperanto-libroj aperintaj en 1973
Kategorio:Libroj aperintaj en 1973
Kategorio:Eldonaĵoj de Fondumo Esperanto
Kategorio:Antverpena Fikcio-libraro
Kategorio:Katalogo de Biblioteko Hippolyte Sebert
Kategorio:Katalogo de Esperantomuzeo kaj Kolekto por Planlingvoj
Kategorio:Katalogo de Heredaĵbiblioteko Hendrik Conscience
Kategorio:Katalogo de Nacia Biblioteko de Esperanto
Kategorio:Katalogo de RŜBEL